[{"text_idx": "#000003", "text": "Yn ddiweddar, cynhaliodd Mr ap Iorwerth gyfarfod rhwng BT ac unigolion a busnesau sy\u2019n cael problemau gyda chyflymder band eang. Ar hyn o bryd mae BT yn gwneud cynnydd ar y rhaglen Cyflymu Cymru, a ariennir gan Lywodraeth Cymru, sy\u2019n ceisio cysylltu 96% o eiddo yng Nghymru erbyn Mehefin 2017 \u2013 blwyddyn yn ddiweddarach nag a gynlluniwyd yn wreiddiol."}, {"text_idx": "#000004", "text": "Mae Rhun wedi galw ar Lywodraeth Cymru i nodi\u2019r ardaloedd hynny sy\u2019n debygol o golli allan o dan y Cynllun Cyflymu Cymru, fel y gall technolegau eraill gael eu rhoi yn eu lle."}, {"text_idx": "#000005", "text": "Yn y Cynulliad yr wythnos hon, dywedodd Rhun wrth y Dirprwy Weinidog Sgiliau: \u201crydym yn dal i edrych ar sefyllfa lle na fydd gan un o bob 20 o eiddo yng Nghymru fynediad i fand eang cyflym iawn,\u201d"}, {"text_idx": "#000006", "text": "Ychwanegodd: \u201cOs, ar ddiwedd r holl aros maent yn mynd i gael gwybod nad ydynt wedi cael mynediad, yna byddai\u2019n well iddynt gael gwybod hynny\u2019n awr.\u201d"}, {"text_idx": "#000007", "text": "Dywedodd Rhun ap Iorwerth AC, sy\u2019n Weinidog Cysgodol Plaid Cymru ar yr Economi: \u201cMae\u2019n hanfodol bod Ynys Mo\u0302n wedi ei gysylltu yn llawn, ac wrth i dechnoleg ddatblygu drwy loeren, microdonnau, a thechnoleg data symudol y genhedlaeth nesaf, mae angen i ni sylweddoli nad cebl neu ffibr BT i\u2019r eiddo yw\u2019r unig ateb posib."}, {"text_idx": "#000009", "text": "\u201cOs gallwn adnabod yn gynnar yr ardaloedd hynny na fydd y rhaglen Cyflymu Cymru yn eu cyrraedd, gallwn edrych ar ddefnyddio cymorth sydd ar gael gan y Llywodraeth i osod technolegau amgen.\u201d"}, {"text_idx": "#000012", "text": "Rhun ap Iorwerth yn ymateb i gau dwy ysgol yn Ynys Mo\u0302n oherwydd pryderon concrit"}]